《九日登半塘寺阁》
明代·皇甫汸

旧识诸天界，今为九日游。寒塘但苍霭，何处访缁流。

钟带西林寺，帆通近郭舟。凭高揽风物，摇落不胜秋。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。